NHL: a Columbus jutott utolsóként a rájátszásba
A Columbus Blue Jackets került utolsóként az észak-amerikai jégkorongliga (NHL) rájátszásába, miután a párharc utolsó mérkõzésen 3-0-ra nyert a Toronto Maple Leafs ellen a koronavírus-járvány miatt rendezett selejtezõben.
Az NHL alapszakasza március 12-én szakadt félbe a járvány miatt. Augusztustól csak azok a csapatok folytathatták, amelyek a szünet elõtt már bekerültek a rájátszásba vagy reális esélyük volt oda bejutni. A talpon maradt 24 együttes két helyszínen, Torontóban és Edmontonban játszott zárt kapuk mögött, teljes elszigeteltségben, hivatalos elnevezéssel "buborékban".

A keleti és nyugati fõcsoportok elsõ négy helyezettje rangsoroló körmérkõzéseken vett részt, a fennmaradó nyolc-nyolc csapat pedig három gyõzelemig tartó selejtezõt vívott, míg ki nem alakult a - helyi idõ szerint kedden kezdõdõ - rájátszás 16 szereplõs mezõnye.

Utolsó selejtezõ mérkõzés eredménye:
Toronto Maple Leafs-Columbus Blue Jackets 0-3
A párharcot a Columbus nyerte 3-2-re

Utolsó rangsoroló mérkõzések eredményei:
St. Louis Blues-Dallas Stars 2-1, szétlövés után
Washington Capitals-Boston Bruins 2-1